**Navodila za izdelavo vloge za vpis v evidenco naprav za obratovanje naprav, v katerih se uporabljajo organska topila in halogenirana organska topila**

Uredba o mejnih vrednostih emisije hlapnih organskih spojin v zrak iz naprav, v katerih se uporabljajo organska topila (Uradni list RS, št. 35/15, 58/16, 54/21, 44/22 – ZVO-2 in 49/22, v nadaljevanju: uredba HOS) in

Uredbo o mejnih vrednostih emisije halogeniranih hlapnih organskih spojin v zrak iz naprav, v katerih se uporabljajo organska topila (Uradni list RS, št. 71/11, 44/22 – ZVO-2 in 49/22, v nadaljevanju: uredba HHOS)

**(obstoječe in nove naprave )**

**O VPISU V EVIDENCO NAPRAV HOS/HHOS IN OKOLJEVARSTVENEM DOVOLJENJU**

OPOMBA**:** *V teh navodilih uporabljeni izrazi imajo naslednji pomen:*

* *izraz* ***»isti kraj«,*** *se bo uporabljal namesto izraza «funkcionalno zaokroženo območje«, ki se uporablja v uredbah HOS in HHOS.*
* *Izraz* ***»evidenca naprav HOS/HHOS«*** *bomo uporabljali v skladu z 10. členom uredbe HOS oz. 25. členom uredbe HHOS, ki se nanašata na vpis v evidenco naprav.*
* *Izraz* ***»OVD\_HOS/HHOS«*** *bomo uporabljali kot skrajšano ime za okoljevarstveno dovoljenje za obratovanje naprav, ki uporabljajo hlapna organska topila ali halogenirana hlapna organska topila* ***»Naprava HOS/HHOS«,*** *označuje katerokoli napravo, ki sodi v uredbo HOS ali HHOS in potrebuje vpis v evidenco naprav HOS/HHOS ali OVD\_HOS/HHOS.*

Naprava iz 2. člena uredbe HOS oz. 2. člena uredbe HHOS lahko obratuje oziroma jo lahko njen upravljavec uporablja, če je naprava vpisana v evidenco naprav, v katerih se uporabljajo organska topila (v nadaljnjem besedilu: evidenca naprav HOS/HHOS) ali, če je za njeno obratovanje upravljavec pridobil okoljevarstveno dovoljenje (tretji odstavek 4. člena uredbe HOS, 24. člen uredbe HHOS).

Upravljavec mora za obratovanje naprave namesto potrdila o vpisu v evidenco naprav pridobiti okoljevarstveno dovoljenje v skladu s 5. členom uredbe HOS oz. 24. členom uredbe HHOS, če:

Uredba HOS:

* gre za obratovanje naprave, ki lahko povzroča onesnaževanje okolja večjega obsega, ali
* upravljavec uveljavlja odstopanje od mejnih vrednosti emisij za nezajete emisije organskih topil v odpadih plinih iz drugega odstavka 6. člena uredbe HOS ali
* upravljavec uveljavlja odstopanje od mejnih vrednosti emisij iz tretjega odstavka 6. člena uredbe HOS za površinsko zaščito ali obdelavo pri obratovanju naprav iz dejavnosti 8. in 10. točke priloge 1 uredbe HOS, ki se ne more izvesti v zaprtih pogojih ali
* mora upravljavec pridobiti okoljevarstveno dovoljenje po drugih predpisih, ki urejajo varstvo okolja

Uredba HHOS:

* zmogljivost vseh naprav, ki jih ima upravljavec v posesti na istem funkcionalno zaokroženem območju, presega porabo halogeniranih organskih spojin 150 kg na uro ali 200 ton na leto ali
* opusti izvajanje občasnih meritev emisij halogeniranih organskih topil iz 18. člena uredbe HHOS ali
* se v napravi uporabljajo halogenirane organske spojine iz četrtega odstavka 4. člena uredbe HHOS.

**Kdo potrebuje vpis v evidenco naprav HOS/HHOS ?**

Če ne gre za zgoraj naštete pogoje, ki v skladu s 5. členom uredbe HOS oz. 24. členom uredbe HHOS zahtevajo pridobitev okoljevarstvenega dovoljenja mora upravljavec za obratovanje naprave pridobiti potrdilo o vpisu v evidenco naprav HOS/HHOS.

Vsak upravljavec, ki ne potrebuje OVD\_HOS/HHOS, in ima napravo, katera sodi v eno izmed 19 dejavnosti navedenih v Prilogi 1 uredbe HOS (v nadaljevanju: **P1**), če je uporaba hlapnih organskih spojin večja od najmanjše letne porabe organskih topil, določene v I. delu priloge 2 uredbe HOS (v nadaljevanju: **P2-I**), potrebuje potrdilo o vpisu v evidenco. Vpis v evidenco potrebujejo tudi tisti, ki so zavezanci uredbe HHOS, torej tisti, ki za ekstrahiranje ali površinsko čiščenje uporabljajo halogenirana hlapna organska topila ali pa opravljajo dejavnost kemičnega čiščenja.

Skladno s 1. točko 3. člena uredbe HOS in HHOS se za eno napravo šteje tudi več ***istovrstnih naprav*** *(t.j. naprav v katerih se izvaja ista dejavnost iz* **P1***)* na istem kraju v posesti istega upravljavca, za katero se izda eno potrdilo za vpis v evidenco naprav HOS/HHOS, lahko pa se v istem potrdilu odloči tudi o napravi iz druge dejavnosti, če jo ima upravljavec na istem kraju. Če pa ima upravljavec naprave na različnih lokacijah, torej naprave niso na istem kraju, pa se izda potrdilo za vsako lokacijo naprave posebej. V tem primeru je potrebnih več vlog in za vsako vlogo posebej je treba plačati upravno takso.

**Sestavni deli vloge so:**

1. Izpolnjen obrazec (Vloga za vpis v evidenco naprav), ki vsebuje osnovne podatke o upravljavcu, podatke o napravah ter izpustih;
2. Priloge k vlogi, ki jih ni možno predložiti v elektronski obliki in so podrobneje navedene na listu »Priloge k vlogi« in opisane v zadnjem delu navodil.

**V primeru poslovne skrivnosti, priložite listino, s katero je pooblaščeni organ upravljavca določil poslovno skrivnost.**

**DELO Z OBRAZCEM**

**Izpolnjevanje podatkov**

1. Pod točko 1. izpolnimo **Podatke o upravljavcu naprave**:

»N*aziv upravljavca« oz. »Ime samostojnega podjetnika«*, *»Naslov upravljavca*«, »*Matična številka*«, »*Davčna številka*«, »Š*ifro glavne dejavnosti*« - tu se vpiše glavna dejavnost po SKD klasifikaciji.

Podatke o zakonitem zastopniku upravljavca ali njegovega pooblaščenca, ki mora priložiti pooblastilo. Navesti pa je treba tudi podatke o »*Kontaktni osebi*«. Navede se *»Lokacijo naprave*« in v primeru, da je IED zavezanec (povezana naprava) dejavnost v skladu z IED uredbo. Potrebno se je opredeliti glede elektronskega vročanja. V kolikor želite, da se vam dokumenti vročajo v elektronski obliki, navedite naslov elektronskega predala za elektronsko vročanje. V kolikor ne želite elektronskega vročanja izpolnite Prilogo 6.

1. Pod točko 2. izpolnimo **Podatke o napravah upravljavca**:

Za vsako dejavnost iz **P1** in pripadajoče naprave iz **P2-I** uredbe HOS izpolnimo svojo tabelo podatkov, kamor vpišemo podatke o vseh istovrstnih napravah (naprave v katerih se izvaja ista dejavnost iz **P1**) na isti lokaciji. Točka 2 Naprave št.\_\_ vsebuje dve enaki tabeli, kar pomeni, da lahko podate vlogo za dve dejavnosti in pripadajoče naprave na eni lokaciji. V kolikor želite vložiti vlogo za več kot dve dejavnosti iz **P1**, si ustrezno kopirajte tabelo podatkov, ki jo je potrebno izpolniti za posamezno dejavnost.

Za vsako dejavnost in pripadajoče istovrstne naprave na istem kraju izpolnite naslednje podatke:

* ***Dejavnost*** : izberite ustrezno dejavnost iz Priloge 1 uredbe HOS;
* ***Zaporedno številko naprave***: iz I. dela Priloge 2 (**P2-I**) uredbe HOS; Seznam naprav in najmanjša letna poraba organskih topil izberite ustrezno zaporedno številko naprave;
* ***Naziv naprave:***vpišete naziv naprave, ki naj bo enak kot ste ga za to napravo navedli v prijavi oz. bilanci naprave. Če imate več istovrstnih naprav, tu navedite splošen naziv za vse naprave skupaj;
* ***Stanje naprave:***(*obstoječa naprava*, *nova naprava*, *rekonstruirana* *- PVO* - pomeni, da je zanjo potrebna presoja vplivov na okolje, *rekonstruirana brez PVO* - pomeni, da presoja vplivov na okolje ni potrebna, *obnova obstoječe naprave* ali *sprememba tehnologije*); *Predvideni datum začetka gradnje (če gre za novo ali rekonstruirano napravo):* vpiše se predvideni datum;
* ***Zmogljivost naprave*:** tu se vpišejo podatki ki veljajo za napravo kot celoto – za vse istovrstne naprave skupaj in sicer:
	+ - *Nazivno zmogljivost* *naprave* v kg HOS/HHOS/ dan in v tonah na leto,
* ***Število izpustov*:** navedite število izpustov iz naprave in kratka imena teh izpustov (npr. Z1 do Zn);
* ***Tehnike in način zmanjševanja emisij*:** tu je potrebno definirati ali imate potrjen načrt zmanjševanja oz. čiščenje odpadnih plinov (sežig, filtri,…) oz. drugo;
* Navedite katere ***istovrstne naprave sestavljajo napravo*** in
* Navedite datum ***začetka obratovanja naprave.***

**PRIMER** izpolnjevanja za tri istovrstne naprave (npr. iz dejavnosti 9 po P1) istega upravljavca na istem kraju: *Želite vložiti vlogo za obratovanje obstoječe naprave 9.1 Naprava za premazovanje lesa z nazivom «lakirnica«, ki zajema »lakirno linijo CEFLA«, «lakirno kabino SOP Krško« in »lakirno-sušilno kabino SOP Krško«. Vse tri istovrstne naprave so na istem kraju.* Ker gre za **eno** napravo 9.1 z nazivom lakirnica, ki vsebuje tri istovrstne naprave: lakirno linijo CEFLA, lakirno kabino in lakirno-sušilno kabino, se **pod točko 2 izpolni samo** **ena tabela podatkov** **Naprava št. 1: N1**. Izbere se dejavnost 9 in zaporedna številka naprave 9.1, vpiše se naziv naprave, stanje naprave, zmogljivost v kg HOS/dan. Nazivna zmogljivost naprave kot celote (t.j. lakirnice), ki združuje vse tri istovrstne naprave na istem kraju, je vsota nazivnih zmogljivosti posameznih istovrstnih naprav.

1. ***VARIANTA OBRAZCA HOS***: Pod točko 3 izpolnimo če ima naprava **Potrjen načrt zmanjševanja emisij hlapnih organskih spojin**: (da/ne)
V primeru, da je za katero od naprav potrjen načrt zmanjševanja emisij hlapnih organskih spojin, je treba navesti šifro odločbe in priložiti dokazilo o doseganju ciljne emisije. Če je v času od potrditve načrta do vloge za vpis v evidenco HOS prišlo do kakršnih koli sprememb, ki bi jih bilo v načrtu oziroma pri izdaji potrdila potrebno upoštevati, to navedite pod točko 3.2.
V tabelo 3.1.1. se vpiše za vsako napravo količino trdnih snovi, ustrezen faktor in odstotek v skladu z Prilogo 3 Uredbe MV\_HOS, potrjeno ciljno emisijo iz načrta in dejansko emisijo iz zadnje bilance. V primeru poljubnega načrta zmanjševanja pod točkama 3.1.2. je potrebno dokazati doseganje ciljne emisije.

3. ***VARIANTA OBRAZCA HHOS:*** Pod točko 3 izpolnimo samo sklop, za katero se nanaša dejavnost naprave in sicer s kratkimi odgovori kot navedeno v razpredelnici oz. z količino očiščenega blaga v kilogramih za dejavnost kemičnega čiščenja in s prostornino rezervoarja topila v litrih za dejavnost površinskega čiščenja. V primeru dejavnosti ekstrahiranja in rafiniranja navedite na kratko tehnološki postopek in na kakšen način zmanjšujete emisije halogeniranih hlapnih organskih snovi v zrak.

1. Pod točko 4 **Emisijske vrednosti** izpolnimo:
Navesti je potrebno leto meritev (poročilo o občasnih meritvah ne sme biti starejše od 36 mesecev oz. mora biti v skladu s programom obratovalnega monitoringa emisij halogeniranih organskih spojin iz naprav).
Za vsak izpust iz naprave je potrebno navesti kateri napravi izpust pripada, vrsto zajetih odpadnih plinov (očiščeni /neočiščeni), povprečno izmerjeno koncentracijo HOS (mgC/m3) oz. HHOS (mg/m3 oz. v enoti) ali emisijski faktor (g/kg) ali emisija izražena v kg/t živalskih ali rastlinskih snovi in mejno koncentracijo (mgC/m3) odvisno glede na dejavnost in porabo topil (t/leto) iz Priloge 2, II. del (**P2-II**), mejne vrednosti, uredba HOS, oz. v skladu z uredbo HHOS.

V kolikor imate več naprav (Naprava N1 do Nn) si ustrezno kopirajte tabelo izpustov.

OPOMBA: Popišejo se samo tisti izpusti, ki so vezani na »napravo HOS/HHOS«. Če imate več kot 10 izpustov iz naprave si ustrezno kopirajte sklop celic, ki ga je potrebno izpolniti za vsak izpust.
V kolikor imate izdano dovoljenje za opustitev meritev ali potrjen načrt zmanjševanja emisij ni potrebno izpolnjevati tabele izpustov – emisijske vrednosti.

Za posamezno napravo definirajte skupno količino nezajetih emisij (%) in jo vrednotite glede na mejno količino nezajetih emisij (%) iz Priloge 2, II.del (**P2-II**), mejne vrednosti, uredba HOS, oz. glede na uredbo HHOS.
Za dejavnosti 4., 7., 11., 12., 13., 15., 18. primerjajte mejni emisijski faktor z vašim dejanskim emisijskim faktorjem v g topila/m2 oz. g/kg žice oz. kg/m3 oz. g/izdelek.
Mejna količina celotnih emisij za dejavnosti 16., 17. in 19. pa se vrednoti glede na mejno vrednost emisije v % vnosa organskih topil.
2. Pod točko 5 izpolnimo **Podatke o letni porabi hlapnih organskih spojin**:
V tabelo vpišite podatke o letni porabi topil LV in celotne emisije E za zadnja tri leta.
3. ***SAMO VARIANTA OBRAZCA HOS***: **Uporaba nevarnih snovi**:
V kolikor se v napravi uporabljajo hlapne organske spojine s stavki o nevarnosti H340, H350, H350i, H360D ali H360F (prej z opozorilnimi stavki R40, R45, R46, R49, R60, R 61 ali R68) ali je potrebno navesti katere, koncentracijo in količino ter rok nadomestitve z manj škodljivimi snovmi.

**PRILOGE K VLOGI:** VPIŠE SE ALI JE DOLOČEN DOKUMENT PRILOŽEN VLOGI, IME DOKUMENTA,

 DATUM IN ŠTEVILKA DOKUMENTA TER NAZIV ORGANA, KI JE DOKUMENT IZDAL:

**Priloga 1:**

- Poročilo o prvih meritvah, če gre za novo napravo ali spremembo naprave, ali

- poročilo o občasnih meritvah, ki jih je izdelal izvajalec obratovalnega monitoringa v skladu s predpisom, ki ureja prve meritve in obratovalni monitoring emisije snovi v zrak iz nepremičnih virov onesnaževanja, ki ni starejše od 36 mesecev oz. v skladu s programom obratovalnega monitoringa emisij halogeniranih organskih spojin iz naprav, ali

- poročilo o trajnih meritvah, izvedenih v preteklem letu.

OPOMBA**:** Priloga 1ni potrebna zanaprave za kemično čiščenje.

**Priloga 2:**

***VARIANTA OBRAZCA HOS*** :Načrt zmanjševanja emisij hlapnih organskih spojin (za naprave, ki imajo potrjen načrt zmanjševanja se navede samo številka odločbe).

***VARIANTA OBRAZCA HHOS:*** Dokazilo o skladnosti naprave po standardu SIST ISO 8230, za tiste ki opravljajo dejavnost kemičnega čiščenja.

**Priloga 3:**

Bilanca uporabljenih topil ali projektirana poraba topil v primeru nove ali rekonstruirane naprave.

**Priloga 4:**

Pooblastilo za zastopanje (v primeru ko vlogo vlaga pooblaščenec) v skladu z določbami Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb).

Če prilagate prilogo, ki na listu Priloge k vlogi ni posebej navedena, vas prosimo, da na listu Priloge k vlogi to označite oziroma poljubno dodate.

**Priloga 5:**

Dokazilo o plačilu upravne takse. Podatki za plačilo so navedeni spodaj.

**Priloga 6**:

Izjava da ne želite elektronskega vročanja. Vzorec Izjave je v Prilogi 6, ki je sestavni del vloge.

**POŠILJANJE VLOGE**

Žigosano in podpisano **pisno vlogo** za vpis v evidenco naprav za obratovanje naprav, v katerih se uporabljajo organska topila in halogenirana organska topila skupaj s prilogami vložite (po pošti ali osebno) na naslov:

Ministrstvo za okolje, podnebje in energijo, Langusova ulica 4, 1535 Ljubljana

Ali pošljite izpolnjen obrazec vloge za vpis v evidenco za obratovanje naprav, v katerih se uporabljajo organska topila in halogenirana organska topila kot priponko na elektronski naslov: gp.mope@gov.si.

Za vlogo je treba plačati upravno takso po tar. št. 1 in tar. št. 3 Zakona o upravnih taksah (Uradni list RS, št. 106/10 – uradno prečiščeno besedilo, 14/15 – ZUUJFO, 84/15 – ZZelP-J, 32/16, 30/18 – ZKZaš in 189/20 – ZFRO) v višini **22,60 EUR**. Taksa se poravna v gotovini ali z drugim veljavnim plačilnim instrumentom, o čemer je treba **k vlogi priložiti tudi potrdilo o plačilu upravne takse.** Plačila upravne takse pa so oproščeni taksni zavezanci iz 23. in 24. člena Zakona o upravnih taksah.

Upravno takso se plača na podračun javnofinančnih prihodkov:

**Ministrstvo za okolje, podnebje in energijo**

Namen plačila: **Upravne takse – državne**

Številka računa: **0110 0100 0315 637**

Referenca: **11 25704-7111002- 35436024**